Nafarroako Parlamentuko Mahaiak, 2023ko otsailaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Perales Hurtado andreak aukezturiko galdera, orain arte Kattalingunek betetzen zituen eta orain Gizain Fundazioak eskaintzen dituen zerbitzuei eta NABIk bere gain hartzen dituen eginkizunei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko otsailaren 6an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Patricia Perales Hurtadok, Legebiltzarreko Erregelamenduan ezarritakoaren babesean, honako galdera hau aurkeztu du, Lehendakaritzako, Berdintasuneko, Funtzio Publikoko eta Barneko kontseilari Javier Remírez Apesteguíak idatziz erantzun dezan:

Zer enkargu egin behar zaio Gizaini eta zein fasetan dago? (Programak, funtzioak, profilak, arreta-lekuak, aurrekontuak, antolaketa...).

Zein da zerbitzuaren egoera gaur egun?

• Zerbitzua kudeatzeko kontratu-baldintzak.

• Nola gauzatzen ari da zerbitzua?

– Arreta deszentralizatua bulegoetan.

– Eskaintzen ari diren zerbitzuak.

– Arreta Iruñean.

– Eta abar.

Orain arte Kattalingunek egiten zituen zein eginkizun, nola eta zer langilerekin hartu behar ditu bere gain INAIk? Gaur egun, zein da eginkizun horien egoera, nor ari da horiek betetzen, nola eta zer prestakuntzarekin?

Iruñean, 2023ko urtarrilaren 31n

Foru parlamentaria: Patricia Perales Hurtado